অন্যদিকে মেট্রোরেলের কাজ চলছে পুরোদমে। ২০১৯ সালের মধ্যে এই রেলপথের কাজ শেষ হওয়ার কথা। সেটা সম্ভব না হলেও ২০২০ সালের মধ্যে আশা করা যায় আমরা মেট্রোরেলের সুবিধা ভোগ করতে পারব। মেট্রোরেল পথের দৈর্ঘ্য হবে ২০ দশমিক ১ কিলোমিটার। মতিঝিল হয়ে এই পথ চলে যাওয়ার কথা সায়েদাবাদ পর্যন্ত। মেট্রোরেলে চলাচল করবে ৫৬টি ট্রেন। প্রতিটি গাড়ি ১৮০০ যাত্রী বহনে সক্ষম। ট্রেন পাওয়া যাবে প্রতি চার মিনিট অন্তর। সে হিসেবে প্রতি ঘণ্টায় ৬০ হাজার যাত্রী যাতায়াত করবেন এই রুটে। ট্রেনগুলো চলবে ১০০ কিলোমিটার গতিতে। খুব কম সময় লাগবে পুরো ২০ কিলোমিটার পথ আসা-যাওয়ায়।